<classify> CHRISTINA GAULUHANGA-DAR ES SALAAM MAMLAKA ya Kuzuia Dawa za Kulevya nchini, imesema Watanzania 85wanatarajiwa kunyongwa Hong Kong nchini China baada ya kupatikana na hatia yakujihusisha na biashara haramu ya dawa za kulevya. Akizungumza na waandishi wa habari jana Dar es Salaam, Kaimu KamishnaJenerali wa mamlaka hiyo, James Kaji, alisema Watanzania hao walihukumiwa kwasheria ya nchi hiyo ambayo mtu akipatikana na hatia katika makosa ya dawa zakulevya adhabu yake ni kunyongwa. Alisema pia Watanzania 265 walikamatwa nchini humo kwa kosa hilo natayari 130 wamehukumiwa. Ni jambo la kusikitisha kwakuwa vijana hawa wengi wao wanachukuliwahapa nchini na wafanyabiashara wakubwa kwa kisingizio cha kufanya kazi za ndani,lakini wengi wao wanatumika kwenye ukahaba na kusafirisha dawa hizi za kulevya,alisema Kaji. Alisema wakati sasa umefika kwa jamii kuhakikisha inawalinda watotowao ipasavyo na kuzuia wasisafirishwe nje ya nchi kwa manufaa ya watu wenginekwakuwa wanauza utu wao na kuhatarisha maisha yao. BANGI NCHINI Akizungumzia kuhusu mjadala ulioibuka bungeni juzi kuhusu kuruhusu kilimocha bangi nchini, Kaji alisema mamlaka hiyo haipo tayari kuruhusu kilimo hichokwakuwa kina madhara na hadi sasa bado wanaendelea kuwasaka wanaojishughulishana zao hilo ikiwamo Mkoa wa Mara. Alisema tayari bangi imeonyesha madhara ndani ya jamii na wamekuwawakiendelea na operesheni ya kukamata watumiaji na wakulima wa zao hilo, hivyokuruhusu kilimo hicho kunaweza kuwachanganya kiutendaji. Aliongeza kuwa wanatambua wanaojihusisha na biashara hiyo wamekuwawakitumia mbinu tofauti na kwa sasa wengi wanaficha kwenye saruji nyeupe nakwenye gari nyingi zinazoingia nchini kutoka nchini Japan. Wakati huohuo, mamlaka hiyo inawashikilia vijana Stanley Ngowi 24,mkazi wa Tabata Segerea na Sultan Ngowi 24, mkazi wa Kinondoni kwa tuhumakusafirisha dawa za kulevya. Alisema watuhumiwa hao walikamatwa maeneo ya Kibo Ubungo, Januari 27,mwaka huu wakiwa na gari aina ya Sienta rangi ya silva yenye namba za usajili T776 DSE. Alisema watuhumiwa hao walikamatwa wakiwa na unga ambao baada yauchunguzi wa maabara ya Mkemia Mkuu wa Serikali ilithibitika ni dawa za kulevyaaina ya heroini wenye uzito gramu 508.163.  <topic>: KITAIFA 